মল্লিকবাড়িতে কাব্য-কবীরের প্রথম ভাইফোঁটা

কলকাতা: মল্লিকবাড়িতে ধুমধাম করে ভাইফোঁটার অনুষ্ঠানের আয়োজন হয়েছিল এবারও। কাব্য-কবীরের প্রথম ভাইফোঁটা। ভাইফোঁটার (Bhai Phota) সকালে কোয়েল মল্লিকের (Koel Mallick) দুই ছেলেমেয়ের এক মিষ্টি ছবি ছড়িয়ে পড়েছে স্যোশাল মিডিয়ায়। দুই ছেলেমেয়েকে নিয়ে ভাইফোঁটায় মেতে উঠলেন নায়িকা। তিন প্রজন্মের একসঙ্গে বিশেষ দিন উদ্‌যাপনের মুহূর্ত ভাগ করে নিলেন নায়িকা।

সদ্য়ই মুক্তি পেয়েছে কোয়েল মল্লিকের (Koel Mallick) নতুন সিনেমা। ‘স্বার্থপর’। সেই সিনেমায় তুলে ধরা হয়েছে ভাই বোনের বন্ধনকে। আর বৃহস্পতিবার সকালে দুই ছেলেমেয়ের ভাইফোঁটার এক মিষ্টি ছবি শেয়ার করেছেন কোয়েল। এবার প্রথম কবীরকে ভাই ফোঁটা দিল ছোট্ট কাব্য। সেই উপলক্ষ্যে, সপরিবারে মল্লিক বাড়িতে পৌঁছলেন কোয়েল। মা কোয়েলের কোলে বসে, প্রথমবার দাদা কবীরকে ভাইফোঁটা দিল কাব্য।

আরও পড়ুন: লম্বা ট্রেক, কেদারনাথ মন্দিরের বাইরে প্রার্থনা সারা আলি খানের

এ দিন মেয়েকে গোলাপি লহেঙ্গায় সাজিয়ে ছিলেন কোয়েল। আর কবীরের পরনে ছিল হলুদ পাঞ্জাবি। বোনের থেকে ফোঁটা নিয়ে একরত্তি যে বেজায় খুশি। অন্য একটি ছবিতে যেমন দেখা যাচ্ছে অভিনেতা রঞ্জিত মল্লিক ফোঁটা নিচ্ছেন তাঁর বোনের থেকে।

অন্য খবর দেখুন